  Анжелика Тихонова корреспондент Удмуртиысь Дышетонэз азинтонъя институтын «ГИА по родному языку и родной литературе как результат эффективности изучения родных языков из числа языков народов Российской Федерации в образовательных организациях Удмуртской Республики» темая котырес ӝӧк ортчытӥзы. Со сярысь Удмуртиысь дышетонъя но тодосъя министерстволэн пресс-службаез ивортэ. Ужрадэ элькунысь дышетонъя но тодосъя министерствоысь, дышетон удысэз чакланъя управлениысь йылпумъян кун аттестацияя секторысь, Дышетонэз азинтонъя институтысь, ёросъёсысь но каръёсысь дышетонъя ёзэсъёсысь, анай кылъя (удмурт, пор, бигер) но литературая методикая огазеяськонъёсын кивалтӥсьёс пыриськизы. Ужрадэ пыриськисьёс анай кылэз но литератураез дышетон, йылпумъян кун аттестацилэн ужъемышъёсыз но ужпумъёсыз, 2019-2020 дышетскон арын экзаменэз ортчытон радлык но амалъёс сярысь вераськизы Анай кылъя но литературая йылпумъян кун аттестацияя ӧрилэн кивалтӥсез Андрей Клементьев 9-тӥ классэз йылпумъясьёс арлы быдэ анай кылъя но литературая экзамен сётонэз быръё шуыса пусйиз. Кылсярысь, кылем арын та тодметъёсъя 337 пиналъёс аттестациез ортчизы. Но со дыре анай кылъя но литературая экзамен сётӥсьёслэн лыдзы кулэсмыны кутскиз. Ӵошатон понна, 2016-2017 дышетскон аре анай кылъя экзамен 578 адями гожтӥз, 2017-2018 дышетскон арын – 446. Мукет ласянь, 9-тӥ классэз йылпумъясьёслэн тодон-валанзылэн ӟечлыксы будӥз шуыса чакласьком. Кылем дышетскон арын удмурт кылъя ӟечлыксы 89,91 процент луиз, со валля дышетскон арынлэсь 13,87 процентлы тросгес. Бигер кылъя ӟечлыксы – 100 процент Андрей Клементьев, анай кылъя но литературая йылпумъян кун аттестацияя ӧрилэн кивалтӥсезВуоно арын йылпумъян кун аттестация юнматэм стандартъёсъя ортчоз. Эскерон вылысь экзамен сётыны заданиос дасяны, пиналъёсты орфографиен герӟаськем секыт юанъёсъя дасян понна дышетӥсьёслы юрттӥсь материалъёс поттыны чаклало.  Тодэ вайытом, толсуре Удмуртиын анай кылъя устозэ дышетӥсез бырйизы.  Тегъёс: Дышетон Ижкар Удмуртия экзамен удмурткыл  